حجت الاسلام راجہ ناصر عباس جعفری:

نامزد آرمی چیف نیشنل ایکشن پلان پر اس کی روح کے مطابق عمل در آمد کرے نگے

مجلس وحدت مسلمین پاکستان کے مرکزی سیکریٹری جنرل نے پاکستان کے نئے چیف آف دی آرمی اسٹاف اور چیئرمین جوائنٹ چیف آف اسٹاف کمیٹی کی تقرری کو خوش آئند قرار دیا ۔

خبر کا کوڈ: ۴۲۴۷۲۴

تاریخ: ۲۷ بهمن ۲۰۱۶ - ۱۳:۳۷

رسا نیوز ایجنسی کی رپورٹ کے مطابق مجلس وحدت مسلمین پاکستان کے مرکزی سیکریٹری جنرل حجت الاسلام راجہ ناصر عباس جعفری نے پاکستان کے نئے  چیف آف دی آرمی اسٹاف لیفٹینٹ جنرل قمر جاوید باجوہ اور جنرل زبیر محمود حیات کی بحیثیت چیئرمین جوائنٹ چیف آف اسٹاف کمیٹی تقرری کو خوش آئند قرار دیا ۔

انہوں نے وضاحت کرتے ہوئے کہا : امید ہے کہ نامزد آرمی چیف نیشنل ایکشن پلان پر اس کی اصل روح کے مطابق عمل در آمد اور آپریشن ضرب عضب کو اس کے منطقی انجام تک پہنچانے میں اپنی تمام تر صلاحیتیں بروئے کار لائیں گے ، جبکہ وطن دشمن قوتوں کی آنکھ کا کانٹا پاک چین اقتصادی راہداری منصوبےکو بروقت پایہ تکمیل تک پہنچانے میں اپنا بھر پور کردارادا کریں گے۔

انہوں نے مزید کہا : سابق آرمی چیف جنرل راحیل شریف نےدہشت گردی اور کرپشن کے خلاف  اقدامات کرکے  پاکستانی عوام کے دلوں میں جو مقام بنایا تھاموجودہ آرمی چیف بھی اسی مقام ومنزلت کے حامل قرار پائیں گے اور عوامی توقعات پر پورے اتریں گے۔

حجت الاسلام راجہ ناصر عباس جعفری نے بیان کیا : پاکستان کو اس وقت ہندستان اور افغانستان دونوں جانب سے جارحیت کا سامنا ہے ایسے میں نئے آرمی چیف کے کاندھوں پر بھاری ذمہ داری عائد ہو تی ہے ۔/۹۸۹/ف۹۴۰/